五言白話詩 四
作者：缺名
朝代：唐

paragraphs: 世間慵懶人，五分向有二。
例着一草衫，兩膊成山字。
出語觜頭高，（「觜」，斯五四四一卷作「嘴」。
）詐作達官子。
草舍元無床，無氊復無被。
他家人定臥，日西展脚睡。
諸人五更走，日高未肯起。
朝庭數千人，（自「朝庭數千人」以下，張錫厚另作一首。
項楚謂另作一首不當。
）平章共傳戲。
菜粥喫一𪲄，（「𪲄」，斯五四四一卷作「盔」。
）街頭闊立地。
（「濶」，項楚校作「閑」。
）逢人若共語，荒說天下事。
喚女作家生，將兒作奴使。
妻即赤體行，尋常飢欲死。
一羣病賴賊，（「賴」，張錫厚改「懶」，項楚校作「癩」。
）却搦父母耻。
日月甚寬恩，不照五逆鬼。